પાટીદાર આંદોલન સમયે થયેલા પોલીસ દમન અંગે તપાસ માટે પણ હાઈકોર્ટના નિવૃત્ત જજના અધ્યક્ષપદે પંચની રચના કરવા માટે કેબિનેટ બેઠકમાં નિર્ણય થયો હોવાનું જણાવતા નાયબ મુખ્યમંત્રીએ કહ્યું કે, પાટીદાર આંદોલન સમયે જે કેસો થયા છે તેમાં જે કેસો પાછા ખેંચવાની સત્તા રાજ્ય સરકાર હેઠળ છે તેવા તમામ કેસો સત્વરે પાછા ખેંચવામાં આવશે, જેના માટે ગૃહવિભાગ તથા કાયદા વિભાગ સાથે પરામર્શ કરી કાર્યવાહી કરવાની સૂચના મુખ્ય સચિવને તથા ગૃહવિભાગના અધિક મુખ્ય સચિવને આપવામાં આવી છે.